14/12/2015 | Administración LocalMunicipal
Brión
Aprobación definitiva da modificación da Ordenanza fiscal nº 20-PP reguladora de prezos públicos pola prestación de servizos culturais, educativos, deportivos e de ocio

Elevado a definitivo o acordo provisional do Pleno de data 21.10.2015, de aprobación da modificación da ordenanza fiscal nº 20-PP reguladora de prezos públicos pola prestación de servizos culturais, educativos, deportivos e de ocio, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da modificación da ordenanza aprobada para os efectos da súa entrada en vigor. -. Modificase o artigo 5 normas de xestión, que pasa a ter a seguinte redacción: A obriga ao pagamento do prezo público xurde desde que se inicia a prestación dos servizos culturais, educativos, deportivos ou de ocio enumerados no artigo anterior, entendendo nos casos nos que sexa necesario a formalización de matrícula que se inicia a prestación nese momento. Para as seguintes tarifas aprobaranse os correspondentes padróns cos seguintes períodos específicos de pagamento: a) Tarifas 1, 2, 5 e 6.1º prazo: de outubro a decembro.2.º prazo: de febreiro a abril. b) Tarifa 4. Establécense 3 períodos de pago trimestrais, que serán os seguintes: 1º prazo: de outubro do ao decembro.2º prazo: xaneiro a marzo.3º prazo: do de abril ao de xuño. Aos alumnos que estean en lista de espera e obteñan praza na especialidade instrumental solicitada, permitiráselles ratear a tarifa trimestral en tres períodos mensuais iguais. A estes efectos, a data que se terá en conta para calcular o importe a pagar será a data de alta por parte do Concello, así temos que: Si a data de alta esta dentro do primeiro mes do período trimestral, aboarase a tarifa trimestral completa Si a data de alta esta dentro do segundo mes do período trimestral, aboaranse 2/3 da tarifa trimestral. Si a data de alta esta dentro do terceiro mes do período trimestral, aboarase 1/3 da tarifa trimestral. c) Tarifa 7 e 8. Se establecen 3 períodos de pago trimestrais, que serán os seguintes: 1.º prazo: de outubro a decembro.2.º prazo: de xaneiro a marzo.3.º prazo: de abril a xuño.2. Os días concretos de inicio dos e fin dos períodos fixados serán publicados no correspondente anuncio de exposición pública do padrón.3. No caso de actividades, obradoiros cuxa duración no sexa superior ao mes o réxime de pagamento será o de autoliquidación.4. Só se procederá a devolución do importe do prezo público correspondente, cando concorra algunha das seguintes circunstancias: Que por causas non imputables ao obrigado ao pagamento do prezo, non se preste o servizo por parte do Concello. Que se comunique por escrito a baixa na actividade cunha antelación mínima de cinco días ao departamento xestor e con carácter previo o seu inicio, e esta non supoña un prexuízo a outros interesados. Para proceder a devolución do prezo público a Intervención municipal solicitará informe ao xefe do departamento correspondente a acreditación dos anteriores circunstancias.5. No caso de existir varias solicitudes coincidentes darase preferencia no caso dos particulares aos empadroados no Concello de Brión e no caso de entidades ás que teñan a súa sede social no Concello.6. A proposta do Departamento de Servizos Sociais, para aqueles casos valorados técnicamente como persoas en situación de “difícil integración” e con informe favorable emitido por un Traballador Social Municipal, a Xunta de Goberno Local, poderá acordar unha bonificación de ata o 100% das tarifas reguladas na presente ordenanza.7. As débedas por prezos públicos poderán esixirse polo procedemento de prema. A presente modificación entrará en vigor unha vez publicada definitivamente no Boletín Oficial da Provincia e de conformidade co artigo 107 da Lei 7/1985, de 2 de abril, reguladora das bases de réxime local, comezará a aplicarse a partir do día 1 de xaneiro de 2016, permanecendo en vigor ata a súa modificación ou derrogación expresa. Contra este acordo poderá interpoñerse recurso contencioso administrativo a partir da publicación no Boletín Oficial da Provincia, na forma e prazos establecidos nas normas reguladoras de xurisdición contencioso administrativo. Brión, 2 de decembro de 2015 O alcalde José Luis García García